Prima condamnare în cazul Kreiner, omul de afaceri ucis în Sibiu: 3 ani de închisoare cu suspendare pentru călăuza celor 3 presupuși criminali / Ilie Sitariu va presta muncă în folosul comunității la Primăria Timișoara sau la Piețe SA
Tribunalul Sibiu a pronunțat prima sentință în dosarul morții omului de afaceri sibian Adrian Kreiner, ucis în noimbrie, în propria casă, anunță Turnul Sfatului.
Ilie Sitariu a fost călăuza celor trei bărbați care au intrat în casa omului de afaceri. El este acuzat în dosar de favorizarea făptuitorului.
A primit 3 ani de închisoare cu suspendare sub supraveghere pentru o perioadă de 4 ani și obligat să presteze 110 zile de muncă neremunerată în folosul comunității.
Fapta prevăzută la art. 269 alin. 1 din Codul Penal se referă la "ajutorul dat făptuitorului în scopul împiedicării sau îngreunării cercetărilor într-o cauză penală, tragerii la răspundere penală, executării unei pedepse sau măsuri privative de libertate", faptă care se pedepseşte cu închisoare de la unu la 5 ani sau cu amendă".
"În baza art. 404 alin. 2 C. proc. pen. obligaţia de a presta o muncă în folosul comunităţii va fi executată în cadrul Primăriei Municipiului Timişoara sau în cadrul Pieţe S.A.-Timişoara", se precizează în sentință.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank